Teleskopi i përmirësuar i NASA-s dërgon imazhe të reja
Fotografitë e galaktikave dhe nebulozave janë më të qarta se sa ato të marra para përmirësimeve që iu bënë teleskopit
Këto imazhe që duken si krahë fluture janë fotografuar nga teleskopi i përmirësuar Hubble. Krahët janë në fakt re gazi me temperatura që i kaojnë 19 mijë gradë celsius. Gazrat janë çliruar nga një yll që po vdes i cili dikur ishte pesë herë sa madhësia e diellit. Këto imazhe u morën me kamerat e reja dhe të riparura të teleskopit Hubble. Teleskopi u përmirësua në muajin maj nga astronautët gjatë një misioni që kushtoi një miliard dollarë. Administratori i Nasës Çarls Bolden është astronauti i cili pilotoi anijen e hapësirës e cila dërgoi në orbitë teleskopin Hubble 19 vjet më parë. Këto fotografi të galaktikave dhe nebulozave janë më të qarta se sa ato të marra para përmirësimeve që iu bënë teleskopit. Ky është teleskopi i natyrës, thotë shkencëtari Dejv Lekrone. Lekrone thotë se pas riparimeve, teleskopi nuk ka patur probleme teknike. Imazhet e para pas riparimeve në teleskop erdhën në korrik, me fotografimin e Jupiterit kur një asteroid apo kometë goditi planetin. Shkencëtarja dhe studiuesja Heidi Hammel i quajti përmirësimet një hap madhor në kërkimet e hapësirës. Nasa thotë se instrumentet e reja kanë përshpejtuar shumë punën krahasuar me paisjet e mëparshme të teleskopit Hubble. //ii